นิทรรศการภาพถ่ายและสื่อผสม "บันทึกอาสาฯ" (The Story of Asa)
2012-01-21 00:00 - 2012-02-26 23:59 (Asia/Bangkok) | Bangkok Art and Culture Centre
นิทรรศการภาพถ่ายและสื่อผสม ปรากฏการณ์พลังจิตอาสาในมหาอุทกภัยปี 2554 "บันทึกอาสาฯ
พิธีเปิด - วันเสาร์ที่ 21 มกราคม 2555 ณ ชั้น 2 หอศิลปวัฒนธรรมแห่งกรุงเทพมหานคร
16.00 น. – พิธีเปิดอย่างเป็นทางการ โดย คุณอภิสิทธิ์ เวชชาชีวะ อดีตนายกรัฐมนตรี
จัดแสดงถึงวันที่ 19 กุมภาพันธ์ 2555
ชั้น 2 และชั้น 3 หอศิลปวัฒนธรรมแห่งกรุงเทพมหานคร
จัดโดย หอศิลปวัฒนธรรมแห่งกรุงเทพมหานคร ร่วมกับศูนย์อาสาฯ คนไทยช่วยน้ำท่วม มูลนิธิม.ร.ว.เสนีย์ ปราโมช
หอศิลปวัฒนธรรมแห่งกรุงเทพมหานคร ร่วมกับศูนย์อาสาฯ คนไทยช่วยน้ำท่วม มูลนิธิม.ร.ว.เสนีย์ ปราโมช อาสาทำหน้าที่รวบรวมเรื่องราวอันเกิดจากพลังเล็กๆ ของบรรดาอาสมัครในสถานการณ์น้ำท่วมนี้ให้เป็นจุดเริ่มต้นของบทบันทึกอันยิ่งใหญ่ของความร่วมมือที่เกิดขึ้น โดยดำเนินการจัดนิทรรศการ “บันทึกอาสาฯ” นิทรรศการภาพถ่ายและสื่อผสม ปรากฏการณ์พลังจิตอาสาในมหาอุทกภัยปี 2554 ซึ่งนิทรรศการดังกล่าวเป็นการสะท้อนถึงภาพของการทำงานด้านจิตอาสา พลังจิตอาสา ของพี่น้องประชาชนไทยในเหตุการณ์มหาอุทกภัยที่ผ่านมา ความร่วมมือหรือทุ่มเทของแต่ละบุคคล และองค์กร ที่สามารถช่วยเหลือสังคมยามเกิดพิบัติภัย นับเป็นปรากฏการณ์ที่ได้รับการชื่นชมไปทั่วโลก
รูปแบบของนิทรรศการประกอบด้วยผลงานภาพถ่ายของบุคคล กลุ่ม องค์กรต่างๆ ที่ทำงานจิตอาสา ศิลปะการจัดวาง สื่อวิดีทัศน์ และการเสวนาระหว่างการจัดนิทรรศการ
---
The Story of Asa: What When Where Why
ขอเชิญร่วมส่งผลงานภาพถ่ายการทำงานอาสาสมัครของคุณและเพื่อนในระหว่างช่วยเหลือผู้ประสบอุทกภัยในปีที่ผ่านมา พร้อมให้รายละเอียดว่า ทำอะไร ที่ไหน เมื่อไหร่ และที่สำคัญเหตุผลที่คุณทำ เพื่อร่วมเป็นส่วนหนึ่งในหน้าประวัติศาสตร์การทำความดี ภาพของคุณจะปรากฏที่บอร์ดนิทรรศการ “บันทึกอาสาฯ”
ไม่ว่าคุณทำอะไร เล็ก ใหญ่ ไม่สำคัญ ขอแค่ลงมือทำ แล้วส่งมาให้กับเรา (คนละไม่เกิน 10 ภาพ ขนาดไฟล์ 1-2 M)
ที่ เฟสบุ๊ค www.facebook.com/baccpage หรืออีเมล storyofasa@gmail.com
ส่งภาพการเป็นอาสาสมัครของได้ตั้งแต่วันนี้ถึงวันที่ 10 กุมภาพันธ์ 2555

For more information visit http://www.portfolios.net/events/the-story-of-asa
